Zue Haerebärg ghere di  acht Stadtdeil Affstätt, Giltstoe, Haslach, Haerebärg, Kayh, Muppenge, Menchbärg und Oberjesenge. D Stadtdeil sin bis in d 1960er un 1970er Johr sälbschtständigi Gmeine gsi. E baar Gebietsdeil wäre aber dr Nochberstadtdeil zuegordnmet, wän is mit sällene im Zämmehang stehn. Di offiziälle Nämme vu dr Stadtdeil wäre bildet dur firigstellt Namme vu dr Stadt un em Namme vum Stadtddeil, wu dur e Bindestrick draaghänkt wird. D Stadtdeil bilde Wohnbezirk im Sinn vu dr bade-wirttebärgische Gmeindsornig. Derzue sin si  usser em Stadtdeil Haerebärg Ortschafte im Sinn vu dr bade-wirttebärgische Gmeindsornig mit eme Ortschaftsrot, wu vu dr Bevelkerig bi jedere Kommunalwahl nej gwehlt wird, mit eme Ortsvorsteher as Vorsitz.[1]  Zum Stadtdeil Affstätt ghere s Dorf Affstätt un di abgange Ortschaft Hasenhof. Zum Stadtdeil Giltstoe ghere s Dorf Giltstoe un d Hyyser Giltstoiner Mihle, Kochmihle un Sägmihle un di abgangene Ortschafte  Kampf- oder Karpfhaus un Morhof. Zum Stadtdeil Haslach ghere s Dorf Haslach un s Huus Stoebruch. Zum Stadtdeil Haerebärg ghere d Stadt Haerebärg, d Hef Dritte Ammermihle, Dalhof un Zweite Ammermihle un d Hyyser Alteberge, Erschte Ammermihle, Guetleithausdal un Leiblesgrueb un di abgangene Ortschafte Ammerowe, Mühlhausen, Reistingen, Waldbruderhaus, Waldhaus un Woldowe. Zum Stadtdeil Kayh ghert s Dorf Kayh. Zum Stadtdeil Kuppenge ghere s Dorf Kuppenge un di abgange Ortschaft Wehlingen. Zum Stadtdeil Menchbärg  ghert s Dorf Menchbärg. Zum Stadtdeil Oberjesenge ghert s Dorf Oberjesenge.[2]  Derzue wäre in dr Chärnstadt no meh Wohnbiet mit eigene Nämme unterschide, vilmol neji Böugebiet, wu aber zmeischt kei feschtgleiti Gränze hän. doderzue ghere zem Byschpel Kirchhalde un Längeholz, Affstätter Dal im Norde, Alzedal (Stadtmitti), Ehbihl un Ziegelfeld im Oschte, Holdergrabe im Weschte.